กฎกระทรวงยกเว้นค่าธรรมเนียมสำหรับผู้ประกอบการตรวจสอบและรับรอง พ.ศ. 2567
ประกาศวันที่ 2024-03-04

content: กฎกระทรวง ยกเว้นค่าธรรมเนียมสำหรับผู้ประกอบการตรวจสอบและรับรอง พ.ศ. ๒๕๖๗
content: อาศัยอำนาจตามความในมาตรา ๕ วรรคหนึ่ง แห่งพระราชบัญญัติการมาตรฐานแห่งชาติ พ.ศ. ๒๕๕๑ รัฐมนตรีว่าการกระทรวงอุตสาหกรรมออกกฎกระทรวงไว้ ดังต่อไปนี้
sectionNo: 1
content: ข้อ ๑ กฎกระทรวงนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 2
content: ข้อ ๒ ให้ยกเว้นค่าธรรมเนียมสำหรับผู้ประกอบการตรวจสอบและรับรอง ดังต่อไปนี้ ถึงวันที่ ๓๐ มิถุนายน ๒๕๖๗ (๑) ค่าธรรมเนียมคำขอรับใบรับรองตาม (๒) แห่งกฎกระทรวงกำหนดค่าธรรมเนียมสำหรับผู้ประกอบการตรวจสอบและรับรอง พ.ศ. ๒๕๕๒ (๒) ค่าธรรมเนียมใบรับรองตาม (๖)
sectionNo: 2
content: แห่งกฎกระทรวงกำหนดค่าธรรมเนียมสำหรับผู้ประกอบการตรวจสอบและรับรอง พ.ศ. ๒๕๕๒ (๓) ค่าธรรมเนียมการต่ออายุใบรับรองตาม (๙) แห่งกฎกระทรวงกำหนดค่าธรรมเนียมสำหรับผู้ประกอบการตรวจสอบและรับรอง พ.ศ. ๒๕๕๒
content: ให้ไว้ ณ วันที่ ๓ มีนาคม พ.ศ. ๒๕๖๗ พิมพ์ภัทรา วิชัยกุล รัฐมนตรีว่าการกระทรวงอุตสาหกรรม
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรยกเว้นค่าธรรมเนียมคำขอรับใบรับรอง ค่าธรรมเนียมใบรับรอง และค่าธรรมเนียมการต่ออายุใบรับรอง สำหรับผู้ประกอบการตรวจสอบและรับรอง เพื่อช่วยกระตุ้นเศรษฐกิจ รวมทั้งเป็นการช่วยเหลือ ลดภาระ
content: และบรรเทาผลกระทบที่เกิดขึ้นแก่ผู้ประกอบการตรวจสอบและรับรอง จึงจำเป็นต้องออกกฎกระทรวงนี้